༢དེ་བཞིན་ལོ་རྒྱུས་ཐོག་བྱུང་བའི་རང་སྲེག་གི་གནས་ཚུལ་གཉིས་རེ་རེ་ནས་གླེང་བར་མ་ཟད།དེ་གཉིས་གཤིབས་བསྡུར་ཡང་བྱས་ཏེ།མཐུན་ས་དང་མི་མཐུན་ས་གསལ་འདོན་བྱས་ཡོད།དཔྱད་གླེང་བྱེད་སྟངས་འདི་རིགས་ནི།ཚགས་པར་དང་དྲ་ལམ་དཔྱད་གླེང་གི་སོགས་སུ་རྒྱུག་ཆེ་ཞིང་།ཞིབ་འཇུག་རྐྱང་པའི་དཔྱད་དེབ་ཁག་ཏུ་འདི་རིགས་མི་འགྲོ།རྩོམ་ཡིག་འདི་ཕྲན་དང་ཁེ་ཎ་ཌར་བཅའ་བཞུགས་མཁས་དབང་ཚེ་རིང་ཤཀྱ་ལྷན་དུ་བྲིས་ཤིང་།བོད་ཀྱི་དུས་བབ་ཚགས་པར་དང་།བོད་ཀྱི་བང་ཆེན་ཚགས་པར།དེ་གཉིས་ཀྱི་དྲྭ་ལམ།བོད་ནང་གི་དྲྭ་ལམ་ཁ་ཤས་བཅས་སུ་བཀོད་དེ་ཟླ་ངོ་བཅུ་གྲངས་འགྲོ་ལ་ཉེ་བ་ཡིན།ཐུགས་རྗེ་ཆེ།མུ་མཐུད་དགོངས་འཆར་ག་རེ་མཆིས་ཀྱང་གསུངས་རོགས།